

Fuafuaga o Aafiaga Tumau i le Soifua i Ausetalia 2021 – 2031

Aotelega o Fuafuaga o le Alualu i Luma o Faamaumauga

Samoan | Gagana Samoa

Anotusi

[Faatomuaga 1](#_Toc256000000)

[Faatulagaga 2](#_Toc256000001)

[Faamaumauga 2](#_Toc256000002)

[Eseesega ma Vaevaega 2](#_Toc256000003)

[Fua Faatatau mo le Lumana'i i le Auivi o Taunuuga 3](#_Toc256000004)

[Faailoaina o Fua Faatatau o le Auivi o Taunuuga 3](#_Toc256000005)

[Ala i luma 4](#_Toc256000006)

## Faatomuaga

O le faamoemoe o le [Fuafuaga mo Aafiaga Tumau i le Soifua i Ausetalia](https://www.disabilitygateway.gov.au/ads) (the strategy) Australia’s Disability Strategy Data Improvement Plan (DIP) o le faaleleia lea o faamaumauga e mana'omia e matai'tu ai le alualu i luma e faasaga i le Auivi o Fuafuaga o Taunuuga (Auivi o Taunuuga). O le Auivi o Taunuuga e aofia ai fua faatatau e 85 i Nofoaga o Taunuuga e 7. Fasefulu-tasi o fua faatatau o le faiga o mea, 40 o fua faatatau o le faitau aofa'i ma le 4 o fua faatatau o amio a tagata nuu. E aofia ai fua faatatau o le faailoa ua iai faamaumauga e lipoti ai faasaga ia i latou i le lumanai ma fua faatatau i le lumana'i e manaomia ai le atia'eina pe fesoota’i faamaumauga ina ia mafai ona lipoti faasaga ia latou.

O le Matagaluega o Auaunaga Lautele The Department of Social Services (DSS) ua saunia le DIP e ala i faatalatalanoaga ma tagata e iai aafiaga tumau i le soifua ma lalā o le malo Ausetalia, setete ma le teritori. O faatulagana o le puleaga e tele e mana'omia e momoli faamaumauga mo Auivi o Taunuuga. O filifiliga faai'u e uiga i le alualu i luma o faamaumauga o le a nofo ma Minisita o le Toe Fuata'iina o Aafiaga Tumau i le Soifua Maloloina.

O malo uma ua malilie e galulue vavalalata ma tagata e iai aafiaga tumau i le soifua i le taimi atoa o le Fuafuaga. O le a lagonaina ma taliaina manatu o tagata e iai aafiaga tumau i le soifua, paaga o le vaega o tagata e iai aafiaga tumau i le soifua ma vaega eseese i totonu o le faalapotopotoga. O le a faaauau lea soofaatasi ma tagata e iai aafiaga tumau i le soifua ma vaega o tagata eseese e pei o tagata First Nations e iai aafiaga tumau i le soifua, o tagata e iai aafiaga tumau mai afioaga e eseese aganuu ma gagana, o tama'ita'i e iai aafiaga tumau i le soifua e faamautinoa e aofia ma amanaiaina o latou manatu.

## Faatulagaga

O le DIP e o faatasi ma pepa nei:

* Fuafuaga Faataatia o Aafiaga Tumau i le Soifua i Ausetalia 2021-2031
* o le Maliega Faale Atunuu i le Tapunia o le Avanoa.

## Faamaumauga

Faamaumauga mo le Auivi o Taunuuga o le a aumai mai puna o faamatalaga eseese e aofia ai:

* faamaumauga mai suesuega, aofia mai le Suesuega o Aafiaga Tumau, Matua Tausi ma Tagata o Tausi (SDAC), isi suesuega ABS, ma Suesuega o le Fuafuaga Faataatia o Tagata e iai Aafiaga Tumau i le Soifua i Ausetalia (Strategy Survey) i uiga o afioaga agai i tagata e iai aafiaga tumau i le soifua
* faamaumauga o pulega, e aofia ai mai le NDIS, ma matagaluega o soifua maloloina ma aoga i setete ma teritori
* tuufaatasia seti o faamaumauga ina ia faalelei ai le tāua o faamaumauga ma faatusatusaga ina ia faia ai ni faamatalaga fou e ala i auala fou e aofia ai le NDDA.

O le pulega o faamaumauga maualuga le tāua o le a faaleleia ai filifiliga faia ma mafai ona galulue faatasi i malo setete ma teritori o Ausetalia uma. O le a fesoasoani i malo e fua le aafiaga o auaunaga latou te avatu mo tagata e iai aafiaga tumau i le soifua.

## Eseesega ma Vaevaega

E iloa e le Fuafuaga ma le DIP le taua o le malamalama, faalauiloaina ma faamanatuina o vaega eseese o le nuu o e iai aafiaga tumau i le soifua. E aofia ai se malamalamaga o fevaevaea'iga o ituaiga, o lona uiga o le ono tupu i tagata o faaletonu e mafua mai fetaula'iga o ituaiga, tausaga, tagatanuu, aganuu, itupa e iloa ai, faasinomaga o faafeusua'iga, faaletonu, tulaga o le aafiaga tumau i le soifua, tulaga o le tamaoaiga, lotu ma isi fua. O nei fua e fesoota'i; e logo e le isi le isi ma e iai a latou aafiaga faafefiloi faatasi.

A atia'e puna fou o faamaumauga mo le fua faatatau mo le lumanai poo le faaleleia o faamaumauga mo le faataatitiaina o fua, o le tomai e faavasega faamaumauga i ni auala se tele e mafai ai o se mea tatau ona faamuamua.

## Fua Faatatau mo le Lumana'i i le Auivi o Taunuuga

O le Auivi o Taunuuga e aofia ai fua faatatau mo le lumanai o se vaega o taumafaiga e faaleleia fua faatatau ma faaleleia Auivi o Taunuuga i le taimi atoa o le Fuafuaga.

E 38 fua faatatau mo le lumanai O faamaumauga mo nisi ua maua talu ona faailoa le Fuafuaga. O isi o le a mana'omia nisi galuega a’o lei mafaia ona lipoti faasaga ia latou.

E lua fua faatatau ua maua i le taimi nei ma o le a lolomi i luga o le [itulau a le Auivi o Taunuuga (Outcomes Framework webpages)](https://www.aihw.gov.au/australias-disability-strategy) ma o le a maua i le ogatotonu o le 2023. O nei fua faatatau e fesoota’i i galuega i totonu o sui auai o le NDIS, ma tagata faigaluega a le mālō e iai aafiaga tumau i le soifua.

E fa fua faatatau o le a maua mai le Su'esu'ega a le Fuafuaga e tautalagia ai le vaega o Taunuuga o Amio a Tagatanuu. O le faamaopoopoina o faamaumauga mo le Su'esu'ega o le Fuafuaga na amata ia Setema 2022 ma o le a fa’amae’aina ia Ianuari 2023. O le a tuufaatasia faamaumauga mai le amataga o le 2023 mulimuli mai ai ma auiliiliga mai ia Mati ia Iuni 2023 ma lolomi ai i luga o [itulau a le Auivi o Taunuuga (Outcomes Framework webpages)](https://www.aihw.gov.au/australias-disability-strategy) ia Setema 2023.

O isi fua faatatau e 4 o le a maua i le faai'uga o le 2023 poo le 2024. O nei fua faatatau e 4 e ono lipotia e ala i le fesoota'iga ma le Multi-Agency Data Integration Project (MADIP). O nei fua e fesoota’i ma le umi o le taimi ma le toe faamauina i le vaega e puipuia tamaiti, maliu e mafai ona alofia i falema'i, ma le ulufale ae le taofia i le falema'i.

E tasi le fua faatatau o le a faaaogaina ai faamaumauga a le-NDIS ma aiga i le taulau o sootaga o sui auai a le NDIS i auaunaga autu ma auaunaga i nuu ma polokalame. O lipoti mo lenei fua faatatau o le a foliga e maua i le 2026.

O faamaumauga mo isi fua faatatau e 7 o le a manaomia le sootaga o faamaumauga lavelave e ala i le NDDA poo aseta o faamaumauga i puleaga tutusa. E faatalitalia lenei faamaumauga o le a maua i le va o le 2024 ma 2025.

O faamaumauga mai fesili fou o su'esu'ega o le a mana'omia e lipoti ma tulimata’i fua faatatau e 12. O lenei faamaumauga o le a faamaopoopoina e ala i le faaopoopo o fesili i se su'esu'ega o loo fai, e pei o le SDAC poo le Su'esu'ega o le Fuafuaga pe ala i se su'esu'ega fou.

O le galulue faatasi i le faauigaga, metotia ma pulega e mana'omia e faaaoga i le fua faatatau o totoe e 8 mo le lumanai. O kulupu galulue o le a taloina e le DSS i le faiga paaga ma lalā talafeauga o le Malō o Ausetalia ma malō o setete ma teritori. Fuafuaga mo kulupu galulue ua amataina. O kulupu galulue e faatalitalia e mae'a i le faai'uga o le 2023. O le a mulimuli mai ai le vaitaimi e faamaopoopo ai faamaumauga ma le faiga o lipoti.

## Faailoaina o Fua Faatatau o le Auivi o Taunuuga

O le sootaga o faamaumauga e tatau ona faaleleia ai nisi o faailoa o fua faatatau e ala:

* faaleleia o le tāua o faamaumauga e faaaoga i auiliiliga o fua faatatau
* ofoina atu o malamalamaaga fou e le'i maua muamua
* faaopoopoina o le taimi e lipoti ai i fua faatatau
* faatagaina le aofa’i o tagata ia maua i'uga o fua faatatau e fetaui lelei mo latou - mo se faata'ita'iga, e faavae i le latou faafanua, ituaiga o aafiaga tumau i le soifua poo le faaaogaina o lagolago mo aafiaga tumau i le soifua.

O isi faailoa o fua faatatau o le a faaleleia e ala i le galulue faatasi i le va o le malō o Ausetalia, setete ma le teritori. O lea tulaga e aofia ai le malilie i faauigaga masani ma faiga faamaopoopo lea e faataga faatusatusaga i le atunuu atoa.

## Ala i luma

O malō uma, e galulue vavalalata ma tagata e iai aafiaga tumau i le soifua, o le a faaauau le atia'eina o faamaumauga o fua faatatau mo le lumana'i ma faaleleia le tāua ma le faaaogaina o faamaumauga e faatatau i tagata e iai aafiaga tumau i le soifua i le taimi atoa o le Fuafuaga.

O le DIP o le a faafouina e o gatasi ma manatu toeiloilo o le Fuafuaga. O le iloiloga muamua o le a sosoo mai ma le lipoti mulimuli a le Royal Commission into Violence, Abuse, Neglect and Exploitation of People with Disability i le faai'uga o le 2023. O nisi iloiloga o le a mulimuli mai i le 2025 ma le 2029.